वीडियो में दिखी बेटी राहा कपूर की झलक, फैंस हुए खुश
रणबीर कपूर को एयरपोर्ट पर रिसीव करने पहुंचीं आलिया भट्ट, Glimpses of daughter Raha Kapoor seen in the video, fans are happy
रणबीर कपूर आजकल अपने काम के साथ-साथ अपनी पर्सनल लाइफ, खासतौर पर अपनी बेटी राहा कपूर को लेकर सुर्खियों में रहते हैं। जल्द ही एक्टर की फिल्म तू झूठी मैं मक्कार रिलीज होने वाली है। इससे पहले वह फिल्म के प्रमोशन में बिजी नजर आ रहे हैं। हाल ही में रणबीर वेलेंटाइन डे पर एक इवेंट में वाइफ आलिया भट्ट और बेटी राहा को विश करते हुए नजर आए थे, जिसे फैंस ने काफी पसंद किया था। अब इसी बीच आलिया पति रणबीर को बेटी के साथ एयरपोर्ट लेने पहुंची जिसका एक वीडियो सामने आया है।
एयरपोर्ट पर बेटी के साथ पहुंची आलिया भट्ट
इस वीडियो में रणबीर कपूर एयरपोर्ट से निकलकर गाड़ी में बैठते हुए दिखाई दे रहे हैं। इस दौरान गाड़ी के अंदर आलिया उन्हें रिसीव करने के लिए एयरपोर्ट पर मौजूद थीं। वीडियो में आलिया के साथ उनकी बेटी की भी झलक देखने को मिली। वीडियो के सामने आते ही फैंस इस वीडियो पर अपना जमकर रिएक्शन दे रहे हैं। एक यूजर ने कमेंट में लिखा, वाओ! वह राहा के साथ आई हैं'। तो वहीं दूसरे ने लिखा, 'आलिया रणबीर को बेहद याद कर रही थीं'।